cyanic-selkie/wikianc huggingface dataset:
გალაქტიკათა ურთიერთქმედება
თანამგზავრული ურთიერთქმედება
საკმაოდ გავრცელებულია გიგანტური გალაქტიკების ურთიერთქმედება თავის თანამგზავრებზე. თანამგზავრის გრავიტაციამ შესაძლოა მიიზიდოს მთავარი გალაქტიკის სპირალური მკლავები; ასევე შესაძლებელია მეორეხარისხოვანი თანამგზავრის გზა დაემთხვეს პირველადი თანამგზავრის პოზიციას და შემდეგ ჩაიძიროს ძირითად გალაქტიკაში (ამის მაგალითია მშვილდოსნის სფეროსებრი ჯუჯა გალაქტიკა ირმის ნახტომში). ამან შესაძლოა გამოიწვიოს მცირე ოდენობის ვარსკვლავთა წარმოქმნა.
გალაქტიკათა შეჯახება
გალაქტიკათა შეჯახება ძალიან გავრცელებულია გალაქტიკის ევოლუციის გზაზე. გალაქტიკებში მატერიის უკიდურესად გაუხშორებული გადანაწილების გამო, არ უნდა იქნას სიტყვა „შეჯახების“ პირდაპირი მნიშვნელობით გაგება, ეს უფრო გრავიტაციული ურთიერთქმედებაა.
შეჯახებამ შესაძლოა შერწყმა გამოიწვიოს იმ შემთხვევაში, თუ ამ გალაქტიკებს საკმარისი მამოძრავებელი ძალა აღარ აქვთ შეჯახების შემდეგ მოძრაობის გასაგრძელებლად. ამ შემთხვევაში, ერთმანეთში მრავალჯერ გავლა-გამოვლის შემდეგ ისინი ერთმანეთს უბრუნდებიან და თანდათანობით წარმოქმნიან ერთ გალაქტიკას. თუკი ერთი გალაქტიკა მეორეზე ბევრად დიდია, შერწყმის შემდეგ ის დიდწილად ხელუხლებელი რჩება და თითქმის იგივენაირად გამოიყურება, მაშინ როცა პატარა გალაქტიკა მთლიანად იძარცვება და დიდი გალაქტიკის შემადგენელი ნაწილი ხდება. როდესაც გალაქტიკები ერთმანეთში გაივლიან, შერწყმისგან განსხვავებით, უმეტესწილად ინარჩუნებენ საკუთარ მატერიასა და ფორმას.
ფიზიკის რეალური პრინციპების გამოყენებით, გალაქტიკათა შეჯახების სიმულაციას ხშირად ახდენენ კომპიუტერით.
გალაქტიკური კანიბალიზმი
გალაქტიკური კანიბალიზმი აღნიშნავს პროცესს, რომელშიც უფრო დიდი გალაქტიკა გრავიტაციული გავლენით ირწყავს კომპანიონს, რის შედეგადაც უფრო დიდი, არარეგულარული გალაქტიკა წარმოიქმნება. ზოგიერთ შემთხვევაში შესაძლოა წარმოიქმნას ელიფსური გალაქტიკაც.
მიჩნეულია, რომ ამჟამად გალაქტიკური კანიბალიზმი მიმდინარეობს ირმის ნახტომსა და მაგელანის დიდ და პატარა ღრუბლებს შორის.
გალაქტიკური ჩაგვრა
გალაქტიკური ჩაგვრა ურთიერთქმედების ტიპია დაბალი ნათებისა და უფრო კაშკაშა გალაქტიკას შორის, რაც ხშირად ხდება მდიდარ გალაქტიკათგროვებში, მაგალითად ქალწულისა და ბერენიკეს თმების გროვებში, სადაც გალაქტიკები მოძრაობენ მაღალი ფარდობითი სიჩქარით და ხშირად განიცდიან მოულოდნელ შეხვედრებს უფრო მჭიდრო გალაქტიკათგროვებთან.
ირმის ნახტომისა და ანდრომედას სამომავლო შეჯახება
ასტრონომების ვარაუდით, უახლოეს 4,5 მილიარდ წლებში, ჩვენი გალაქტიკა ირმის ნახტომი ანდრომედას გალაქტიკას შეეჯახება. მიჩნეულია, რომ ამ პროცესის შემდეგ თანდათან წარმოიქმნება ერთი ელიფსური ან დიდი დისკოსებრი გალაქტიკა.
სქოლიო
კატეგორია:გალაქტიკები კატეგორია:ურთიერთქმედი გალაქტიკები
Quatermass (ჯგუფი)
Quatermass — ბრიტანული პროგრესული როკ-ჯგუფი ლონდონიდან. აქტიური იყო 1969-1971 წლებში. 1990-იანებში გარდაიქმნა Quatermass II-ად.
ვალიესი
ვალიესი (Vallés, Vallés ou Vallés de la Costera) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის კოსტერის კომარკის შემადგენლობაში. ფართობი — 1,2 კმ². მოსახლეობა — 154 კაცი (2020 წ.).
სქოლიო
კატეგორია:ვალენსიის მუნიციპალიტეტები
ელენა ესპანელი
ელენა ესპანელი (Elena de España; დ. 20 დეკემბერი, 1963) — ბურბონთა დინასტიის წარმომადგენელი. ესპანეთის მეფე ხუან კარლოს I-ისა და დედოფალ სოფია ბერძენის უფროსი ასული. ესპანეთის სამეფო ტახტის რიგით მესამე მემკვიდრე, თავისი ძმიშვილების შემდეგ. იგი არის ესპანეთის მეფე ფილიპე VI-ის უფროსი და. იგი ოფიციალური ვიზიტითაა ნამყოფი დიდ ბრიტანეთში, გერმანიაში, აშშ-ში, არგენტინაში, იაპონიაში, პერუსა და ფილიპინებში.
ბიოგრაფია
ელენა დაიბადდა 1963 წლის 20 დეკემბერს მადრიდში. იგი იყო ესპანეთის მეფე ალფონსო XIII-ის შვილიშვილის, ასტურიის პრინც ხუან კარლოსისა და მისი მეუღლის, დანიისა და საბერძნეთის პრინცესა სოფია გლიუქსბურგის პირველი შვილი. 1975 წელს მამამისი ესპანეთის მეფე ხდება ხუან კარლოს I-ის სახელით, ელენა კი ესპანეთის ინფანტას წოდებას იღებს. ამის შემდეგ იგი პარიზში გაემგზავრა განათლების მისაღებად, სადაც იგი ფრანგული ლიტერატურის ფაკულტეტზე სწავლობდა სორბონას უნივერსიტეტში. იგი სწორედ აქ, 1987 წელს შეხვდა თავის მომავალ მეუღლეს, ხაიმე დე მარიჩალარს, რომელიც ასევე სასწავლებლად იყო ჩასული პარიზში.
ხაიმე და ელენა 1995 წლის 18 მარტს დაქორწინდნენ ქალაქ სევილიის კათედრალში. ხაიმე რიპალდას გრაფისა და გრაფინიის უფროსი ვაჟი იყო და მასზე დასაქორწინებლად, ელენას არ მოუხდა ტახტზე თავის უფლებებზე უარის თქმა. საქორწინო საჩუქრის სახით, მამამისმა მას ლუგოს ჰერცოგინიის წოდება უბოძა. წყვილს სულ ორი შვილი შეეძინა: ფელიპე (დაიბადა 1998 წლის 17 ივლისს მადრიდის ჰოსპიტალში) და ვიქტორია (დაიბადა 2000 წლის 9 სექტემბერს მადრიდის ჰოსპიტალში).
2007 წლის 13 ნოემბერს იგი ქმარს განშორდა და განქორწინებაზე დაიწყო ფიქრი. 2009 წლის ნოემბერში მან უკვე ოფიციალურად გამოაცხადა მოსალოდნელი განქორწინების შესახებ, რამაც მალევე გაჟონა მედიაში და 25 ნოემბრისათვის მთელი ესპანური გაზეთები მხოლოდ ამ ამბავზე წერდნენ. ლუგოს ჰერცოგინია ქმარს 2009 წლის დეკემბერში გაშორდა, თუმცა ესპანეთის სამეფო ოჯახმა მათი ქორწინების ანულირება მხოლოდ 2010 წლის 21 იანვარს მოახდინა. ოფიციალური განქორწინების საბუთზე კი ხელი 2010 წლის 9 თებერვალს მოაწერა ხელი ორივე მხარემ. ცხადია ხაიმეს მაშინვე ჩამოართვეს ჰერცოგის წოდება და სამეფო კარიდან გააძევეს.
ლიტერატურა
კატეგორია:დაბადებული 20 დეკემბერი კატეგორია:დაბადებული 1963 კატეგორია:ბურბონები კატეგორია:ესპანეთის ბურბონები კატეგორია:ესპანეთის ინფანტები
მურად თაგიევი
მურად თაგიევი (დ. თარიღი უცნობია, რუსთავი) — ქართველი სპორტსმენი (კრივი). მოსწავლეთა შორის ევროპის ჩემპიონატის ვერცხლის მედლის პრიზიორი. ჩემპიონატი ჩატარდა 2019 წელს, თბილისში, საქართველოში.
რესურსები ინტერნეტში
კატეგორია:რუსთავში დაბადებულები კატეგორია:ქართველი მოკრივეები კატეგორია:პიროვნებები გაურკვეველი დაბადების თარიღით
მერზილი
მერზილი  (Mərzili) — სოფელი აზერბაიჯანში,   აღდამის რაიონში. მოსახლეობის რაოდენობა  —  	 	 	2 231  კაცი.
რესურსები ინტერნეტში
კატეგორია:აღდამის რაიონის სოფლები
წარწერების ტაძარი
წარწერების ტაძარი (მაია: Bʼolon Yej Teʼ Naah; ცხრა გალესილი მახვილის სახლი) — კოლუმბამდელი მაიას ცივილიზაციის უდიდესი საფეხურებიანი პირამიდა პალენკეში, თანამედროვე მექსიკის შტატ ჩიაპასში. VII საუკუნეში სპეციალურად აიგო მეფე პაკალის დასამარხად, რომელიც 70 წლის მანძილზე მეფობდა პალენკეში. მონუმენტის მშენებლობა მისი სიცოცხლის ბოლო ათწლეულში დაიწყო და დაასრულა მისმა ვაჟმა, ბალამ II-მ. წარწერების ტაძარმა მნიშვნელოვანი წვლილი შეიტანა უძველესი მაიას შესწავლაში. ტაძარში არსებულ დაფებზე აღმოჩენილია უნიკალური იეროგლიფური ტექსტები, შთამბეჭდავი სკულპტურული პანელები და მრავალი სხვა მნიშვნელოვანი არტეფაქტი უშუალოდ პაკალის სამარხში.
ისტორია
ტაძრის მშენებლობა 683 წელს დასრულდა. მშენებლობა თავად პაკალმა დაიწყო, თუმცა დაასრულა და ბოლო დეკორაციებით მორთო მისმა ვაჟმა, ბალამ II-მ.
მიუხედავად იმისა, რომ მთლიანდ პალენკეს და მათ შორის წარწერების ტაძარსაც ბოლო 200 წლის მანძილზე სწავლობდნენ, პაკალის სამარხის აღმოჩენა მხოლოდ 1952 წელს მოხდა. მექსიკელმა არქეოლოგმა ალბერტო რუს ლუილიერმა ტაძრის იატაკს ერთი ფილა მოაცილა და აღმოაჩინა კიბე. ორი წლის შემდეგ, როდესაც კიბე გაასუფთავეს, აღმოჩნდა, რომ ის პაკალის სამარხისკენ მიემართებოდა.
წარწერებიანი დაფები
ტაძარს სახელი ეწოდა წარწერებიანი დაფების გამო, რომლებიც მასშია განთავსებული. წარწერებში აღწერილია მაიას ხალხის სხვადასხვა მნიშვნელოვანი მოვლენები და მეფე პაკალის ცხოვრება.
პაკალის სამარხი
პირამიდის უზარმაზარი წონის გასაძლებად და სამარხის დასაცავად, არქიტექტორმა ქოხის მსგავსი სარკოფაგი ააგო.
სამარხში აღმოჩენილია არქეოლოგიური არტეფაქტები და ხელოვნების ნიმუშები. მათ შორის ჰადეს ქვისგან დამზადებული პაკალის სიკვდილის ნიღაბი.
2016 წლის ივლისში, მექსიკის ანთროპოლოგიისა და ისტორიის ეროვნული ინსტიტუტის არქეოლოგებმა საზოგადოებას აუწყეს, რომ ამერიკის ყველაზე დიდ სამარხ მონუმენტზე, შენობის შიგნით, მიწისქვეშა წყლის სადინარი სისტემა აღმოაჩინეს, რომელიც მეფე პაკალის სამარხის ქვეშ მდებარეობდა. წყლის ტუნელები გაედინება როგორც უშუალოდ სამარხის, ისე მთელი პირამიდის ქვეშ.
ტუნელები საკმაოდ ვიწორა და მასში ადამიანის შეღწევა შეუძლებელია, რის გამოც არქეოლოგთა ჯგუფმა სპეციალურ მავალებზე დამონტაჟებული კამერები გამოიყენა. საკმაოდ ჩახლართულ არხთა სისტემას რამდენიმე დონე და წყლის სხვადასხვა მიმართულება აღმოაჩნდა. არქეოლოგებს მიაჩნიათ, რომ ეს არხები პირამიდის აშენებამდეც არსებობდა და შესაძლოა ქალაქ პალენკეს სადრენაჟო ან წყალმომარაგების ნაწილს წარმოადგენდა. იმის გამო, რომ მიწისქვეშა არხებში წყალი დღესაც გაედინება, მისი წყარო სავარუადოდ ბუნებრივი ნაკადულია.
სქოლიო
კატეგორია:მესოამერიკული პირამიდები კატეგორია:მექსიკის არქეოლოგიური ძეგლები
პრეილის მხარე
პრეილის მხარე (Preiļu novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის სამხრეთ-აღმოსავლეთ ნაწილში, ლატგალიის რეგიონში. მხარე მოიცავს 4 თემს და ქალაქ პრეილს, რომელიც წარმოადგენს მხარის ადმინისტრაციულ ცენტრს.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას პრეილის რაიონის ტერიტორიის ნაწილზე.
მოსახლეობა
მოსახლეობა 2010 წლის 1 იანვრისათვის შეადგენს 11 746 კაცს. მხარის ფართობია 365,3 კმ².
სქოლიო
კატეგორია:ლატვიის მხარეები
ვერცხლისწყლის(II) ოქსიდი
ვერცხლისწყლის(II) ოქსიდი — არაორგანული ნივთიერება, ქიმიური ფორმულით HgO. არის ფორთოხლისფერი ან წითელი ფერის მყარი ნაერთი. ბუნებაში მინერალის სახით იშვიათად გვხვდება.
სინთეზი
წითელი ფერის ოქსიდის მიღება შესაძლებელია ვერცხლისწყლის ჟანგბადის არეში 350 °C-ზე გაცხელებით. აგრეთვე ვერცხლისწყლის(II) ნიტრატის პიროლიზით. ფორთოხლისფერი მიიღება ხსნარში ვერცხლისწყლის ხსნადი მარილის ტუტესთან ურთიერთამედებით. ფერთა განსხვავება გამოწვეულია ნაწილაკების ზომით. ორივე მათგანი კრისტალური სტრუქტურითა და სხვა მახასიათებლებით ერთნაირები არიან.
გამოყენება
გამოიყენება მეტალური ვერცხლისწყლის მისაღებად, რადგანაც ნაერთი გაცხელებით მარტივად იშლება 500 °C-ზე და გამოიყოფა ჟანგბადი. წარსულში გამოიყენებოდა კათოდად ვერცხლისწყლის ბატარეებში.
ტოქსიკურობა
არის ძლიერ ტოქსიკური. მისი ლეტარული დოზაა 18 მილიგრამი კოლოზე.
სქოლიო
კატეგორია:ვერცხლისწყლის ნაერთები კატეგორია:ოქსიდები
A Day Without Rain
A Day Without Rain — ირლანდიელ მომღერალ და მუსიკოს ენიას სტუდიური ალბომი. იგი გამოიცა 2000 წლის ნოემბერში. ალბომმა 2001 წელს მიიღო გრემის ჯილდო წლის საუკეთესო ნიუ-ეიჯ ალბომისთვის. ალბომი ყველაზე მეტად ცნობილია სიმღერით „Only Time“, რომელიც 2000 წელს წარმატებული იყო, ხოლო 2001 წელს ასოცირებული გახდა 11 სექტემბრის ტრაგედიასთან, მედიაში ხშირი გამოყენებით.
სქოლიო
კატეგორია:2000 წლის ალბომები კატეგორია:ენიას ალბომები კატეგორია:Reprise Records-ის ალბომები
შოთა ციციშვილი
შოთა შალვას ძე ციციშვილი (დ. 1921 — გ. 2005) — ქართველი მხატვარი, კერამიკოსი, საქართველოს სსრ დამსახურებული მხატვარი (1980).
დაამთავრა თბილისის სახელმწიფო სამხატვრო აკადემია (1958) და მოსკოვის უმაღლესი სამხატვრო-სამეწველო სასწავლებელი (1965). 1968 წლიდან პედაგოგიურ მოღვაწეობას ეწევა თბილისის სამხატვრო აკადემიაში (1986 წლიდან პროფესორი). ციციშვილმა ქართველ მხატვართა შორის პირველმა აღადგინა ქართული მინის მხატვრული დამუშავებისა და სავიტრაჟო ხელოვნების ახლებური ტექნოლოგია (ვიტრაჟი „სამოთხის ჩიტები“, 1975, ფიზიკის სამეცნიერო-კვლევითი ინსტიტუტი, ქალაქი ობნინსკი). ციციშვილი არის კერამიკოსთა მსოფლიო გამოფენის ვერცხლის მედლის (1959; ოსტენდე, ბელგია), პრაღის გამოფენის საპატიო დიპლომის (1962) ლაურეატი.
რესურსები ინტერნეტში
კატეგორია:დაბადებული 1921 კატეგორია:გარდაცვლილი 2005 კატეგორია:ქართველი მხატვრები კატეგორია:ქართველი კერამიკოსები შ კატეგორია:თბილისის სახელმწიფო სამხატვრო აკადემიის კურსდამთავრებულები
ანრი თავართქილაძე
ანრი თავართქილაძე (დაბადების თარიღი უცნობია) — ქართველი სპორტსმენი (ბერძნულ–რომაული ჭიდაობა). ჭაბუკებს შორის საქართველოს ჩემპიონატის ბრინჯაოს პრიზიორი (2019, 45 კგ). ჭაბუკებს შორის ევროპის ჩემპიონატის ვერცხლის მედლის მფლობელი (2019, კრაკოვი, პოლონეთი).
რესურსები ინტერნეტში
კატეგორია:ქართველი მოჭიდავეები ბერძნულ-რომაულ სახეობაში კატეგორია:პიროვნებები გაურკვეველი დაბადების თარიღით
ვალიანკა
ვალიანკა  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რინკონ-დე-ადემუსის კომარკის შემადგენლობაში. ფართობი — 56,6 კმ². მოსახლეობა — 133 კაცი (2020 წ.).
სქოლიო
კატეგორია:ვალენსიის მუნიციპალიტეტები
ურაველი (მდინარე)
ურაველი — მდინარე საქართველოში, ასპინძისა და ახალციხის მუნიციპალიტეტებში. სათავე აქვს ერუშეთის მთიანეთის ჩრდილოეთ კალთაზე, ზღვის დონიდან 2740 მ-ზე. აუზის ფართობი 338 კმ², სიგრძე 31 კმ. მტკვრის მარცხენა შენაკადი სოფელ მინაძესთან. საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზე, წყალმცირობა — ზამთარში, წყალამოვარდნები — ზაფხულ-შემოდგომაზე. საშუალო წლიური ხარჯი შესართავთან 3,5 მ³/წმ. გამოყენებულია ჰესებისათვის და სარწყავად.
ლიტერატურა
კატეგორია:სამცხე-ჯავახეთის მხარის მდინარეები კატეგორია:მტკვრის შენაკადები
არიაბჰატა (თანამგზავრი)
300px|მინიატიურა|დედამიწის ხელოვნური თანამგზავრი არიაბჰატა არიაბჰატა (आर्यभट्ट) — დედამიწის პირველი ინდური ხელოვნური თანამგზავრი. ორბიტაზე გაიყვანეს საბჭოთა კავშირიდან 1975 წლის 19 აპრილს რაკეტა-მატარებლის Космос-3М-ის დახმარებით კაპუსტინ-იარის კოსმოდრომიდან. თანამგზავრს სახელი უწოდეს ცნობილი ინდოელი ასტრონომის არიაბჰატას პატივისცემის ნიშნად.
სქოლიო
კატეგორია:ხელოვნური თანამგზავრები
ენათმეცნიერების ლექსიკონი (ბუსმანი)
ენათმეცნიერების ლექსიკონი, ან ბუსმანის (გერმ. Hadumod Bußmann) ენათმეცნიერების ლექსიკონი. ლექსიკონში ერთ წიგნად მოცემულია ლინგვისტიკური ტერმინების, სფეროების, დისციპლინებისა და მიმართულებების განმარტებები, - დაწყებული ტრადიციული თეორიებითა და დამთავრებული ამ დარგის უუახლესი გამოკვლევებით.
ჰადუმოდ ბუსმანის ენათმეცნიერების ლექსიკონში გათვალისწინებულია ე. წ. ურთიერთმოსაზღვრე ლინგვისტიკური დისციპლინების მიღწევები, როგორიცაა ნეიროლინგვისტიკა, ფსიქოლინგვისტიკა და სოციოლინგვისტიკა, რიტორიკა, ლოგიკა და ენის ფილოსოფია.
ლექსიკონში აღწერილია მსოფლიოში არსებული 250 ენისა და ყველა ენათა ოჯახის არსებითი მახასიათებლები.
ლიტერატურა
კატეგორია:ლექსიკონი კატეგორია:ენათმეცნიერება კატეგორია:გერმანული ენა
მირაშელი
მირაშელი  (Mirəşelli) — სოფელი აზერბაიჯანში,   აღდამის რაიონში.
რესურსები ინტერნეტში
კატეგორია:აღდამის რაიონის სოფლები
კორონავირუსის პანდემია სამხრეთ ოსეთში (2020)
კორონავირუსის პანდემია სამხრეთ ოსეთში — 2019-2020 წლებში კორონავირუსის პანდემიის მიმდინარეობა რუსეთის ფედარაციის მიერ ოკუპირებულ ყოფილი სამხრეთ ოსეთის ავტონომიურ ოლქში (ცხინვალის რეგიონი), დე ფაქტო სამხრეთ ოსეთის რესპუბლიკაში. კორონავირუსული დაავადება COVID-19-ით ინფიცირებული პირი აქ პირველად 2020 წლის 6 მაისს გამოვლინდა.
წინაისტორია
საქართველოს ტერიტორიაზე COVID-19 პირველად 26 თებერვალს დაფიქსირდა. მეორე დღესვე, სამხრეთ ოსეთის რესპუბლიკის დე ფაქტო ხელისუფლებამ გამოაცხადა, რომ 27 თებერვლის 20:00 საათიდან საზღვრის კვეთის ყველა პუნქტი შეწყვეტდა მუშაობას და ამით სამხრეთი ოსეთი საქართველოსთან საზღვარს ჩაკეტავდა. 1 მარტს ძალაში შევიდა ე. წ. საგარეო საქმეთა სამინისტროს შეზღუდვა, რომლის თანახმადაც დე ფაქტო რესპუბლიკაში აიკრძალა 60-ზე მეტი ქვეყნის მოქალაქისათვის შესვლა. 2 მარტს ცნობილი გახდა, რომ საქართველოს ხელისუფლების მიერ კონტროლირებად ტერიტორიაზე დარჩენილი ადამიანები, რომლებიც სამხრეთ ოსეთში ცხოვრობდნენ, შეძლებდნენ სახლებში დაბრუნებას მხოლოდ „Раздæхæн“-ის (სოფ. მოსაბრუნთან) გამშვები პუნქტის გავლით და გაივლიდნენ 2-კვირიან სავალდებულო კარანტინს. მომხმარებელთა უფლებების დაცვისა და სამოქალაქო კეთილდღეობის სფეროში სახელმწიფო სამსახურმა („იუგოსეტპოტრებნადზორი“) რეკომედაციები გასცა კორონავირუსისაგან დაცვის მიზნით; მაგ., მოქალაქეებს მოუწოდა თავი შეეკავებინათ იმ ქვეყნებში მოგზაურობისაგან, სადაც COVID-19 დაფიქსირდა. 4 მარტს დამტკიცდა კომპლექსური გეგმა პანდემიის წინააღმდეგ საბრძოლველად; გატარდა რიგი ღონისძიებები (მედპერსონალის გადამზადება, რეკომენდაციები და სხვ.).
16 მარტის ცნობით, დე ფაქტო რესპუბლიკაში რუსეთიდან ჩაიტანდნენ ახალი ტიპის კორონავირუსის ანტიგენის აღმომჩენ ტესტ-სისტემებს. 16 მარტიდან 15 აპრილამდე ვადით საზღვარი ჩაიკეტა რუსეთის გარდა ყველა ქვეყნის მოქალაქისათვის. 18 მარტიდან დაიხურა ყველა სახის საგანმანათლებლო დაწესებულება. 18 მარტიდან 1 მაისამდე პერიოდში სამხრეთ ოსეთის მოქალაქეებისათვის რუსეთის ტერიტორიაზე შესვლა მხოლოდ რუსული პასპორტით გახდა შესაძლებელი. ყველგან აიკრძალა კულტურულ-მასობრივი და სპორტული ღონისძიებები (26 მარტიდან) და შეიზღუდა თანამდებობის პირთა მოგზაურობები საზღვარგარეთ. უცხოელებისთვის დაწესდა შეზღუდვა ე. წ. სამხრეთ ოსეთის დატოვებაზე, ხოლო ადგილობრივებისთვის — საქართველოში სამკურნალოდ წასვლაზე.
24 მარტის მონაცემებით, საზღვარგარეთიდან დაბრუნებული 10 მოქალაქე იზოლირებული იყო საავადმყოფოს სტაციონარში, ხოლო კიდევ 29 — ექიმების დაკვირვების ქვეშ სახლის პირობებში; ეს პიროვნებები იყვნენ კონტაქტური პირები, რუსეთიდან დაბრუნებული სტუდენტები, მაღალი რისკის ქვეყნებიდან ჩამოსული თანამოქალაქეები. გამოაცხადეს, რომ საქართველოს მხრიდან ე.წ. საზღვრის დამრღვევები ჯერ სავალდებულო კარანტინს გაივლიდნენ და შემდეგ მიეცემოდნენ სისხლის სამართლის პასუხისმგებლობაში. 26 მარტს სასწავლო დაწესებულებებში კარანტინი აპრილის შუამდე გაგრძელდა. 27 მარტს დროებით დაიხურა მთელი რიგი საზოგადოებრივი ადგილები. 28 მარტიდან 13 აპრილის ჩათვლით შეწყდა კაფეების, სხვა სავაჭრო-გასართობი დაწესებულებებისა და საზოგადოებრივი ტრანსპორტის ფუნქციონირება. 30 მარტს რუსეთმა ჩაკეტა საზღვარი ყველანაირი სატრანსპორტო საშუალებისათვის, თუმცა აკრძალვა არ შეეხო ოკუპირებულ ტერიტორიაზე პროდუქტის შეტანას.
1 აპრილს ე.წ. პარლამენტმა მიიღო გადაწყვეტილება, რომ მომხდარიყო მოსახლეობის უზრუნველყოფა სადეზინფექციო საშუალებებით, აგრეთვე გათავისუფლებულიყო ყველა ფიზიკური და იურიდიული პირი ყველა სახის საიჯარო გადასახადისაგან. დროებით შეწყვიტა მუშაობა სასტუმროებმა, სანატორიებმა და თითქმის ყველა სახის ყოველდღიური საყოფაცხოვრებო მომსახურების ობიექტმა. ანატოლი ბიბილოვის ბრძანებით 8-დან 20 აპრილამდე პერიოდი უქმე დღეებად გამოცხადდა. რუსეთთან საზღვრის ჩაკეტვა გაგრძელდა 1 მაისამდე. 17 აპრილს საკარანტინო ზომები — 26 აპრილამდე, საგანმანათლებლო დაწესებულებების კარანტინი კი 30 აპრილამდე გადავადდა. უქმე დღეებად გამოცხადდა 20–30 აპრილის პერიოდი.
პანდემია
COVID-19-ით ინფიცირების პირველი შემთხვევა დაფიქსირდა 6 მაისს; პიროვნება რუსეთიდან იყო დაბრუნებული. რუსეთთან საზღვარი ჩაიკეტა ყველა პირისათვის, გამონაკლისების გარეშე. იმავე დღესვე კორონავირუსი დაუდასტურდათ ვლადიკავკაზიდან დაბრუნებულ ახალგორის მუნიციპალიტეტის (დე ფაქტო „ლენინგორის რაიონი“) მკვიდრ დედა-შვილს. მომდევნო დღეს დაინფიცირებულთა რაოდენობა 8-ით გაიზარდა (რომელთაგან 7 რუსეთის სამხედრო სასწავლებელთა კურსანტი იყო) და 11-ს მიაღწია.
8 მაისის დილის მდგომარეობით, ახალი კორონავირუსული ინფექციით დაავადებულთა რაოდენობამ 15 შეადგინა. მთავარი სანიტარის, მარინა ქოჩიევას განცხადებით, ე. წ. სამხრეთ ოსეთის რესპუბლიკაში კარანტინში იმყოფებოდა 244 ადამიანი (ცხინვალში 188, რაიონებში 56), რომელთაგან ცხინვალის ინფექციურ საავადმყოფოში მოთავსებული იყო 33, მრავალპროფილურ სამედიცინ ცენტრში — 134, სასტუმრო „ალანში“ — 31. ამ ფონზე სასწავლო დაწესებულებებში კარანტინი — სასწავლო წლის ბოლომდე, არასამუშაო დღეები — 28 მაისის ჩათვლით, შემზღუდველი ზომები კი თვის ბოლომდე გაგრძელდა.
9 მაისს დღეს გამოვლინდა 2 ახალი შემთხვევა. 10 მაისს კორონავირუსზე ჩატარებული ტესტებიდან 5-მა დადებითი შედეგი აჩვენა და საერთო რაოდენობა 22-მდე გაიზარდა. 13 მაისს დე-ფაქტო სამხრეთ ოსეთში კორონავირუსის კიდევ ორი შემთხვევა გამოვლინდა (ჯამში 25); დაავადებულების უმეტესობა რუსეთის თავდაცვის აკადემიის კურსანტები იყვნენ, ასევე, მოქალაქეები, რომლებიც ჩრდილოეთ ოსეთიდან დაბრუნდნენ, ერთი პაციენტი კი რუსეთის სახმელეთო სასაზღვრო ძალების მოსამსახურე იყო. 14 მაისს კორონავირუსი კიდევ 5 ადამიანს დაუდასტურდა. „იუგოსეტპოტრებნადზორის“ ე.წ. ხელმძღვანელის მოადგილემ, ანა გაგლოევამ განაცხადა, რომ ოთხი მათგანი სამშობლოში დაბრუნებული რუსეთის სამხედრო სასწავლებლების კურსანტი, ერთი კი ე.წ. რესპუბლიკის მოქალაქე ქალი იყო. ორკვირიან საკარანტინო რეჟიმზე 279 ადამიანი იმყოფებოდა, სამედიცინო დაწესებულებებში კი – 139, სახლის პირობებში თვითიზოლაციაში იყო 43 პირი, 24 – სასტუმრო „ალანში“.
16 მაისს კორონავირუსის 4 ახალი შემთხვევა დაფიქსირდა (ჯამში 34). 4 ინფიცირებულიდან 2 დე ფაქტო რესპუბლიკის მოქალაქე იყო, რომელიც რუსეთის ფედერაციიდან დაბრუნდა სამხრეთ ოსეთში, ხოლო 2 — მედიცინის მუშაკი დაბა ზნაურის (ყორნისის) საავადმყოფოდან. 20 მაისს ცნობილი გახდა პირველი ორი პაციენტის გამოჯანმრთელების შესახებ. 21 მაისს 25-მდე კარანტინში მყოფი კურსანტი კარანტინიდან გაიქცა, თუმცა იმავე დღესვე იძულების წესით დააბრუნეს. 22 მაისს კიდევ 4 გამოჯანმრთლებული პაციენტის შესახებ გახდა ცნობილი. 23 მაისს 71 ჩატარებული ტესტიდან დადებითი შედეგი მხოლოდ ერთმა აჩვენა და დაავადებულთა საერთო რაოდენობამ 35 შეადგინა (მათგან 6 გამოჯანმრთელებული).
პრიეკულეს მხარე (ვიძემე)
პრიეკულეს მხარე (Priekules novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის ცენტრალურ ნაწილში, ვიძემეს რეგიონში. მხარე მოიცავს 4 თემს. ადმინისტრაციული ცენტრი მდებარეობს სოფელ პრიეკულეში.
ესაზღვრება ცესისის, პარგაუიის, კოცენის, ბევერინის, სმილტენეს, რაუნისა და ვეცპიებალგის მხარეები.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ცესისის რაიონის ტერიტორიის ნაწილზე.
მოსახლეობა
მოსახლეობა 2010 წლის 1 იანვრისათვის შეადგენს 9 393 კაცს. მხარის ფართობია 301,8 კმ².
სქოლიო
კატეგორია:ლატვიის მხარეები
ვლადიმერ ჯანიბეკოვი
ვლადიმერ ალექსანდრეს ძე ჯანიბეკოვი (დ. 1942, დაბა ისქანდარი, ბოსთანლიქის რ-ნი, ტაშკენტის ოლქი, უზბეკეთი) — საბჭოთა კოსმონავტი მფრინავი, ორგზის საბჭოთა კავშირის გმირი (16. III. 1978 წ, 30. III. 1981 წ), მონღოლეთის გმირი (1981 წ), რუსი მფრინავი-კოსმონავტი, ხუთი კოსმოსური ფრენის მონაწილე. ავიაციის გენერალ-მაიორი (1985 წ). 1965 წელს დაამთავრა ეისკის მფრინავთა უმაღლესი სამხედრო-საავიაციო სასწავლებელი (შემდგომ ვ. კომაროვის სახელობის). მუშაობდა სამხედრო-საჰაერო ძალებში. 1970 წლიდან კოსმონავტთა რაზმშია. პირველად კოსმოსში იფრინა 1978 წ. 10-16 იანვარს ო. მაკარობთან ერთად ხომალდ „სოიუზ-27-ით“ (განახორციელა შეპირაპირება პილოტირებულ „სალუტ-6“ –„სოიუზ-26“-ის კომპლექსთან). მეორედ - 1981 წლის 22-30 მარტს, მონღოლეთის სოციალისტური რესპუბლიკის მკვლევარ კოსმონავტ ჟ. გურაგჩასთან ერთად „სოიუზ 39-ით“ (შეპირაპირება პილოტირებულ „სალუტ-6“-„სოიუზ ტ-4-ის“ კომპლექსთან. მესამედ - 1982 წლის 24 იანვარი-2 ივლისი ა. ივანჩენკოვსა და ფრანგ მკვლევარ კოსმონავტ ჟ. კრეტიენთან ერთად „სოიუზ ტ-6-ით“ (შეპირაპირება პილოტირებულ „სალუტ-7“-„სოიუზ ტ-5-ის“ კომპლექსთან). მეოთხედ - 1984 წლის 17-29 ივლისს ს. სავიცკაიას და ი. ვოლკთან ერთად „სოიუზ ტ-12-ით“ (შეპირაპირება პილოტირებულ ორბიტულ კომპლექსთან „სალუტ-7“-„სოიუზ ტ-11“. ამ ფრენის დროს სავიცკაიასთან ერთად ღია კოსმოსში დაჰყო 3 სთ, 35 წთ). მეხუთედ - 1985 წლის 8 იანვარი-26 სექტემბერს, ვ. სავინიხთან ერთად „სოიუზ ტ-13-ით“ (შეპირაპირება სადგურ „სალუტ-7-თან“ ერთად. დაჯილდოებულია 5 ლენინის ორდენით.
Quatermass (ალბომი)
Quatermass — ინგლისური პროგრესული როკ-ჯგუფ Quatermass-ის 1970 წლის სადებიუტო ალბომი. ეფუძნება რა ელექტრონული ორგანის, ბასის და დასარტყმელი საკრავების ჟღერადობას, Quatermass ითვლება ერთ-ერთ გამორჩეულ ბრიტანულ პროგრესულ როკ ალბომად და რჩება საკულტო კლასიკად. იგი აგრეთვე პროგრესული მეტალის ერთ-ერთი პირველი ნიმუშია.
ალბომის გარეკანი შექმნილია სტუდია Hipgnosis-ის მიერ.
სქოლიო
კატეგორია:1970 წლის სადებიუტო ალბომები კატეგორია:Harvest Records-ის ალბომები კატეგორია:Repertoire Records-ის ალბომები კატეგორია:ები-როუდის სტუდიებში ჩაწერილი ალბომები კატეგორია:Quatermass-ის ალბომები კატეგორია:ალბომები Hipgnosis-ის გარეკანის დიზაინით
ჯონი აფაქიძე
ჯონი აფაქიძე (დ. 11 ივნისი, 1960) — ქართველი არქეოლოგი, ისტორიის მეცნიერებათა დოქტორი, პროფესორი, სოხუმის სახელმწიფო უნივერსიტეტის რექტორი 2017 წლის 21 ივლისამდე.
ბიოგრაფია
ჯონი აფაქიძე დაიბადა 1960 წლის 11 ივნისს. 1977 წელს დაამთავრა ზუგდიდის რაიონის საშუალო სკოლა, ხოლო 1983 წელს - ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი. ისტორიის მეცნიერებათა კანდიდატია 1989 წლიდან, დოცენტი - 1993, დოქტორი - 2002, პროფესორი 2004, ხოლო სრული პროფესორი - 2006 წლიდან.
იგი იყო გერმანიის სასწავლო - აკადემიური გაცვლების სამსახურის სტიპენდიატი (1993), გერმანიის არქეოლოგიის ინსტიტუტის სტიპენდიატი (1996), გერმანიის ალექსანდრე ფონ ჰუმბოლდტის ფონდის ოთხგზის სტიპენდიატი (1998-1999, 2003, 2006, 2010). სამეცნიერო - პედაგოგიურ და კვლევით სამუშაოებს აწარმოებდა ბერლინის თავისუფალ და ტიუბინგენის უნივესიტეტებში, ასევე გერმანიის არქეოლოგიის ინსტიტუტში. ოთხი წლის მანძილზე მონაწილეობდა ტროას საერთაშორისო არქეოლოგიურ გათხრებში. არის საქართველოს ჰუმბოლდტის კლუბის გენერალური მდივანი, გერმანიის არქეოლოგიის ინსტიტუტის წევრ - კორესპონდენტი, ევროპის არქეოლოგთა ასოციაციის წევრი. 2005 წელს თბილისში თორმეტი ქვეყნის ჰუმბოლდტელთა მონაწილეობით ჩაატარა სიმპოუზიუმი თემაზე: „სამხრეთ კავკასია ევროპული ინტეგრაციის გზაზე", ხოლო 2007 წელს - შავი ზღვის აუზის ქვეყნებისა და გერმანიის ჰუმბოლდტელ - არქეოლოგებთან ერთად სიმპოზიუმი თემაზე: „შავი ზღვის აუზი ძვ.წ 5000-500 წწ. კომუნიკაცია კავკასიასა და კარპატებს შორის".
კვლევის ძირითადი მიმართულებებია:
იოჰანე შმიდტ-ნილსენი
იოჰანე შმიდტ-ნილსენი (Johanne Schmidt-Nielsen; დ. 22 თებერვალი, 1984, ოდენსე) — დანიელი საზოგადოებრივი და პოლიტიკური მოღვაწე. მემარცხენე ორგანიზაციის მოღვაწე, დანიის პარლამენტის, ფოლკეტინგის წევრი წითელი-მწვანე ალიანსის რიგებიდან. 2009 წლიდან თავისი პარტიის პირველი სპიკერი. დანიური პრესა მას „წითელ-მწვანე ალიანსის ახალ დედოფალს“ უწოდებს.
ბიოგრაფია
იოჰანე შმიდტ-ნილსენი დაიბადა 1984 წლის 22 თებერვალს, დანიის ქალაქ ოდენსეში, კუნძულ ფიუნზე. ამჟამად ცხოვრობს დანიის დედაქალაქ კოპენჰაგენის ნორებროს რაიონში. პოლიტიკურად აქტიურ მოღვაწეობას იწყებს 1997 წლიდან. 2002 წლიდან 2003 წლამდე იყო იმ ჯგუფის ხელმღვანელის მოადგილე, რომელიც დანიური გიმნაზიების მოსწავლეთა ინტერესებს წარმოადგენდა. 2006 წლის მაისში „წითელი-მწვანე კოალიციის“ ყოველწლიურ ყრილობაზე იოჰანე შმიდტ-ნილსენი აირჩიეს პარტიის აღმასრულებელ კომიტეტში, მიიღო ხმების უმრავლესობა (147) ვიდრე კჯამში სხვა კანდიდატებმა. იგი ხელახლა აირჩიეს 2007 წელს.
აქვს სოციალურ მეცნიერებათა ბაკალავრის ხარისხი, რომელიც მიიღო როსკილეს უნივერსიტეტში 2007 წელს. გარკვეული პერიოდის განმავლობაში იგი მასწავლებლად მუშაობდა ფრედერიქსბურგის საბავშვო ბაღში, შემდეგ კი მასწავლებელთა პროფესიულ კავშირში.
პოლიტიკური აქტიურობა
შმიდტ-ნილსენმა საკუთარი თავი გამოაცხადა როგორც პოლიტიკური აქტივისტი, მონაწილეობს დემონსტრაციებში და სამიტებში პრაღაში, ბრიუსელში, გეტებორგში და როსტოკში.
როგორც ჯგუფ Velfærdsmissionen-ის აქტივისტთა პრეს-მდივანი, მონაწილეობდა 200 კილოგრამი მაკარონისა და 40 ლიტრი კეტჩუპის ფინანსთა სამინისტროს შესასვლელ კიბეზე დაყრაში, რაც იყო პროტესტის ნიშანი იმის გამო რომ სახელწიფომ შეამცირა განათლების სისტემის დაფინანსება.
2007 წლის 30 ოქტომბერს, შმიდტ-ნილსენმა და სხვა ფემინისტებმა, ქალის წითელი წინდები ჩამოკიდეს სოციალურ კეთილდღეობის სამინისტროს შესასვლელში და მოუწოდეს მინისტრ კარენ იესპერსენს, რომ გააძლიეროს ძალისხმევა გენდერული თანასწორობის უზრუნველსაყოფად.
2007 წლის 5 ნოემბერს იოჰანე შმიდტ-ნილსენი გამოვიდა ინიციატივით მოეხდინათ საავტორო უფლებების მოდერნიზაცია, საავტორო უფლებების შესახებ კანონის დამუშავების კომისიის შექმნა მასალების არაკომერციული მიზნებისათვის უფასო გავრცელების მიზნით. ამ ინიციატივამ მასობრივი ინფორმაციის საშუალებების ყურადღება მიიქცია, განსაკუთრებით მას შემდეგ, რაც მან განაცხადა რომ ინტერნეტიდან უფასოდ იწერს და უსმენს მუსიკას.
არჩევნები
იოჰანე შმიდტ-ნილსენმა კენჭი იყარა კოპენჰაგენის მუნიციპალურ არჩევნებში, მაგრამ უშედეგოდ.
2007 წელს როდესაც პერნილე როზენკრანც-ტეილმა განაცხადა, რომ აღარ აპირებდა ფოლკეტინგში კენჭისყრას, შმიდტ-ნილსენმა განაცხადა, რომ დაიკავებდა მის ადგილს, როგორც წითელი-მწვანე კოალიციის კანდიდატი დედაქალაქის ოლქში. 2007 წლის საპარლამენტო არჩევნებში მან თავის წინასაარჩევნო კამპანიაში კონცენტრირება მოახდინა ისეთ საკითხებზე, როგორიცაა სოციალური უსაფრთხოების გაუმჯობესება და დისკრიმინაციის წინააღმდეგ ბრძოლა.
2007 წლის 12 ნოემბერს 23 წლის შმიდტ-ნილსონი მონაწილეობდა TV 2-ის სატელევიზიო არხზე პოლიტიკური ლიდერების დებატებში. იგი დანიის ისტორიაში იყო ყველაზე ახალგაზრდა კანდიდატი, რომელიც მონაწილეობდა დებატებში.
2007 წლის არჩევნებში იგი აირჩიეს პარლამენტში, მიიღო 8 964 ამომრჩევლის ხმა. 2011 წელს იგი ხელახლა აირჩიეს დეპუტატად 47 002 ხმით, რაც იყო 15 000 ხმით მეტი ვიდრე მიიღო პრემიერ-მინისტრმა ჰელე ტორნინგ შმიდტმა. მასზე მეტი ხმა ქვეყანაში მიიღო მხოლოდ ლარს ლიოკე რასმუსენმა. 2015 წელს იგი კვლავ აირჩიეს ფოლკეტინგის დეპუტატად 40 225 ხმით (მესამე საუკეთესო მაჩვენებელი ქვეყნის მასშტაბით კრისტიანა ტულესენ დალისა და ჰელე ტორნინგ-შმიდტის შემდეგ). მიუხედავად თავისი პოლიტიკური აქტიურობისა, მიიღო გადაწყვეტილება 2019 წლის შემდეგ პარლამენტი დაეტოვებინა და გამხდარიყო ორგანიზაცია Save the Children-ის გენერალური მდივანი, ორგანიზაციისა, რომელიც დაკავებულია მსოფლიოში ბავშვთა უფლებების დაცვის საკიტხებით.
სქოლიო
კატეგორია:დანიის პარლამენტის დეპუტატები კატეგორია:დანიელი პოლიტიკოსი ქალები
ირაკლი ციციშვილი (არქიტექტორი)
ირაკლი ნიკოლოზის ძე ციციშვილი (დ. 17 დეკემბერი, 1918 — გ. 4 მაისი, 2001) — ქართველი არქიტექტორი, ხელოვნებათმცოდნე. ხელოვნებათმცოდნეობის დოქტორი (1959), პროფესორი (1960), საქართველოს მეცნიერებათა დამსახურებული მოღვაწე (1967), საბჭოთა კავშირის გმირი (1943), საქართველოს საინჟინრო მეცნიერებათა აკადემიის წევრი (1996). თბილისის საპატიო მოქალაქე (1984). . ქალიშვილი მაია ციციშვილი
ბიოგრაფია
1941 წელს დაამთავრა საქართველოს ინდუსტრიული ინსტიტუტის სამშენებლო ფაკულტეტი არქიტექტურის სპეციალობით. 1941-1945 წლებში მონაწილეობდა მეორე მსოფლიო ომში. მდინარე დნეპრის გადალახვისათვის, აგრეთვე ბრძოლებში გამოჩენილი მამაცობისთვის (მოწინააღმდეგის განუწყვეტელი საავიაციო და საარტილერიო თავდასხმის პირობებში მისი ხელმძღვანელობით 4 დღე-ღამეში 360 მეტრიანი სიგრძის ხიდი აიგო), მიენიჭა საბჭოთა კავშირის გმირის წოდება (1943).
1945 წლიდან მოღვაწეობდა საქართველოს პოლიტექნიკური ინსტიტუტის არქიტექტურულ კათედრაზე; 1956 წლიდან კათედრის გამგე. მუშაობდა საქართველოს მეცნიერების აკადემიის ივანე ჯავახიშვილის სახელობის ისტორიის, ეთნოგრაფიის და არქეოლოგიის ინსტიტუტში; 1970–1978 წლებში იყო საქართველოს სახმშენის თავმჯდომარე; 1978-1990 წლებში საქართველოს კულტურისა და ბუნების ძეგლთა დაცვის და გამოყენების მთავარი სამეცნიერო საწარმოო სამმართველოს უფროსი.
ეწეოდა სამეცნიერო კვლევით საქმიანობას. აზომა და მეცნიერულად შეისწავლა ქართული ხუროთმოძღვრების მრავალი ძეგლი, მათ შორის უჯარმის კომპლექსი. გამოქვეყნებული აქვს მრავალი მეცნიერული ნაშრომი, მათ შორის 25 მონოგრაფია — „ქართული არქიტექტურის ისტორია“ (1955), ქართული არქიტექტურის საწყისები“ (1955, რუსულ ენაზე), „საქართველოს არქიტექტურა“ (1976), „უჯარმა“ (1982), „თბილისი — არქიტექტურული ძეგლები“ (გერმანულ, ფრანგულ, ინგლისურ, რუსულ ენებზე, 1985), „საქართველოს კულტურის ძეგლთა დაცვა“ (1986), „ქართული ხელოვნების ისტორია“ (1985), „ქართული არქიტექტურის ძეგლები“ (ინგლისურ, რუსულ ენებზე, 1986) და სხვა.
საქართველოს სსრ-ის უმაღლესი საბჭოს VIII, IX და XI მოწვევების დეპუტატი. მიღებული აქვს საბრძოლო და სახელმწიფო ჯილდოები, მათ შორის ღირსების ორდენი (1994).
გარდაიცვალა 2001 წლის 4 მაისს, თბილისში, 82 წლის ასაკში. დაკრძალულია დიდუბის მწერალთა და საზოგადო მოღვაწეთა პანთეონში. 2016 წლის დეკემბერში, თბილისში, თაბუკაშვილის ქუჩის N5-ში დაიდგა ირაკლი ციციშვილის ბიუსტი, რომლის ავტორია მოქანდაკე გურამ ნიკოლაძე. ​
სქოლიო
კატეგორია:დაბადებული 17 დეკემბერი კატეგორია:დაბადებული 1918 კატეგორია:გარდაცვლილი 2001 კატეგორია:ქართველი არქიტექტორები კატეგორია:ქართველი ხელოვნებათმცოდნეები კატეგორია:თბილისის საპატიო მოქალაქეები (1984) კატეგორია:საქართველოს მეცნიერების დამსახურებული მოღვაწეები კატეგორია:ხელოვნებათმცოდნეობის დოქტორები კატეგორია:საქართველოს ღირსების ორდენის კავალრები კატეგორია:საქართველოს სსრ-ის VIII მოწვევის უმაღლესი საბჭოს დეპუტატები კატეგორია:საქართველოს სსრ-ის IX მოწვევის უმაღლესი საბჭოს დეპუტატები კატეგორია:საქართველოს სსრ-ის XI მოწვევის უმაღლესი საბჭოს დეპუტატები კატეგორია:დიდუბის პანთეონში დაკრძალულები ირაკლი კატეგორია:საქართველოს ინდუსტრიული ინსტიტუტის კურსდამთავრებულები კატეგორია:ქართველები მეორე მსოფლიო ომში
ლუდოგორეცი
საფეხბურთო კლუბი ლუდოგორეცი (ПФК Лудогорец Разград) — ბულგარეთის საფეხბურთო კლუბი, რომელიც დაარსდა 2001 წლის 18 ივნისს რაზგრადში. გამოდის ბულგარეთის უმაღლეს დივიზიონში, საფეხბურთო ჯგუფ „A“-ში. საშინაო მატჩებს ლუდოგორეც არენაზე ატარებს.
2014 წლიდან კლუბის ოფიციალური თილისმა არწივი სახელად „ფორტუნაა“, რომელიც რომის „ლაციომ“ აჩუქა კლუბს.
პირველი ლუდოგორეცი
პირველად კლუბი „ლუდოგორეცის“ სახელით 1945 წელს დაარსდა, რომელიც ხუთი გუნდის გაერთიანებით ჩამოყალიბდა. თავდაპირველად, დაბალ დივიზიონებში გამოდიოდა, 1961 წელს კი მეორე დივიზიონში გადასვლა მოახერხა. 1961-62 წლების სეზონში ახლოს იყო პირველ დივიზიონში მოხვედრასთან, თუმცა ეს ვერ შეძლო. საბოლოოდ, 2006 გუნდი გაუქმდა.
დაარსება
დღევანდელი „ლუდოგორეცი“ 2001 წელს დაარსდა ალექსანდრ ალექსანდროვის და ვლადიმირ დიმიტროვის მიერ. 2002 წელს კლუბს „რაზგრადი 2000“ უწოდეს. კლუბი არც თუ ისე ცუდად ასპარეზობდა, თუმცა ფინანსური პრობლემების გამო დიდ შედეგებს ვერ აღწევდა.
დომუსჩიევის ერა (2010 — )
2010 წელს ბულგარელმა ბიზნესმენმა კირილ დომუსშჩიევმა კლუბი შეიძინა და მიზნად უმაღლეს დივიზიონში აღზევება დაისახა.
პირველივე სეზონში კლუბმა შეძლო და უმაღლესი დივიზიონის საგზური მოიპოვა, ისტორიაში პირველად. 2011-12 წლებში კლუბმა საკუთარ ქვეყანაში ტრებლს მიაღწია, მოიგო ყველა შესაძლო ტიტული (ბულგარეთის ჩემპიონატი, თასი და სუპერთასი). 2012-13 სეზონიც თითქმის ანალოგიური გამოდგა, კლუბმა მოიგო ჩემპიონატი და თასი, თუმცა სუპერთასზე „ბეროე სტარა ზაგორასთან“ დამარცხდა პენალტების სერიაში.
ევროტურნირები
2012 წელს ჩემპიონატის მოგების შემდეგ კლუბი, ისტორიაში პირველად, ჩემპიონთა ლიგაზე გავიდა, სადაც საწყის ეტაპზევე ზაგრების „დინამოსთან“ დამარცხდა.
2013-14 წლების ჩემპიონთა ლიგის სეზონი კლუბისთვის კარგად დაიწყო. გუნდმა შეძლო ბრატისლავის „სლოვანისა“ და ბელგრადის „პარტიზანის“ დამარცხება და ლიგის პლეი-ოფში გავიდა, თუმცა შვეიცარულ „ბაზელთან“ ვერაფერს გახდა და ევროპა ლიგაზე გადაინაცვლა. ევროპა ლიგის ჯგუფიდან, ყველასათვის მოულოდნელად, კლუბი ძალიან იოლად გავიდა. მეთექვსმეტედფინალში რომის „ლაციოს“ შეხვდა და დრამატულ ბრძოლაში მოახერხა მერვედფინალის საგზურის მოპოვება, სადაც ესპანურ „ვალენსიასთან“ დამარცხდა.
2014-15 წლების ჩემპიონთა ლიგის სეზონი კვლავ წარმატებით დაიწყო და ლუქსემბურგის „დუდელანჟს“ იოლად მოუგო, შემდეგ კარგად ნაცნობი ბელგრადის „პარტიზანი“ შეხვდა და ურუთულეს ბრძოლაში პლეი-ოფის საგზური მოიპოვა. წილისყრამ „ლუდოგორეცს“ ბუქარესტის „სტიაუა“ არგუნა მეტოქედ. პირველ მატჩი რუმინელების გამარჯვებით დასრულდა. განმეორებითი მატჩის 89-ე წუთზე რაზგრადელებმა გოლი გაიტანეს და თამაში დამატებით დროში გადაიყვანეს. 119-ე წუთზე „ლუდოგორეცის“ მეკარემ სტოიანოვმა საჯარიმოს გარეთ რუმინელი ფეხბურთელი მოჩეხა და წითელი ბარათი მიიღო. ბულგარელებს ყველა ცვლილება გამოყენებული ჰქონდათ, რის გამოც კარში ჩადგომა ცენტრალურ მცველს, კოსმინ მოცის მოუწია. პენალტების სერიის პირველი გოლი სწორედ მოციმ გაიტანა. შვიდი დარტყმული პენალტიდან მოციმ შეძლო და ორი მათგანი მოიგერია, რითაც კლუბს ისტორიული საგზური მოუპოვა ჩემპიონთა ლიგის ჯგუფურ ეტაპზე.
სქოლიო
კატეგორია:ბულგარეთის საფეხბურთო კლუბები
აურიპიგმენტი
აურიპიგმენტი (auripigmentum – ოქროსფერი საღებავი) — მინერალი. ქიმიური შედგენილობა As2S3, შეიცავს As 60,91%-სა და S 39,09%-ს. კრისტალდება მონოკლინურ სინგონიაში. კრისტალები პრიზმული აქვს, აგრეგატები — ფურცლოვანი, მარცვლოვანი, თირკმლისებრი და სხვა. აურიპიგმენტი ოქროსფერია, უფრო იშვიათად ნარინჯისფერ-ყვითელი, ზოგჯერ მორუხო. ელვარება — ცხიმოვანი, ტკეჩადობის სიბრტყეზე — სადაფისებრი. სიმაგრე მინერალოგიური სკალით — 1,5–2; სიმკვრივე 3490 კგ/მ³. გვხვდება დაბალტემპერაუტიან ჰიდროთერმულ საბადოებში რეალგართან, ანტიმონიტთან და სხვა პარაგენეზისში, აგრეთვე ცხელი მინერალური წყლების გამონალექებსა და მოქმედი ვულკანების სუბლიმატებში. დარიშხანის მადნის ერთ-ერთი მთავარი მინერალია. იყენებენ ლითონური დარიშხანის და დარიშხანის სამჟანგის მისაღებად.საქართველოში მოიპოვება ლუხუნის დარიშხანის საბადოში.
რესურსები ინტერნეტში
კატეგორია:სულფიდური მინერალები
გიასლი (39° 10′ ჩ. გ. 46° 42′ ა. გ.) (გუბადლი)
გიასლი  (Qiyaslı) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
ჰოლოკოსტის უარყოფა
ჰოლოკოსტის უარყოფა (ჰოლოკოსტის რევიზიონიზმი) — ნეგაციონიზმი და მტკიცება, რომლის თანახმადაც ჰოლოკოსტი არ არსებობდა ისე, როგორც მას საყოველთაოდ მიღებული ისტორიოგრაფია აღწერს. ჰოლოკოსტის უარმყოფელნი თავიანთ თეორიაში ასახელებენ თეზისებს, რომელთა თანახმადაც ადგილი ჰქონდა მასობრივ გაყალბებებს, ფალსიფიკაციებს და ფაქტების დამალვას ებრაელების სასარგებლოდ. ამავე დროს, ძირითადად კამათი მიდის შემდეგ საკითხებზე  :
გარდა ამისა, უარმყოფელნი ხშირად აცხადებენ, რომ ზემოთხსენებული ინფორმაცია შეგნებულად იყო ფალსიფიცირებული სიონისტების მიერ, რაც გამოსძალავდა ფულს გერმანიას და მის მოკავშირეებს და გაამართლებდა ისრაელის სახელმწიფოს შექმნას. პროფესიონალი ისტორიკოსების უმრავლესობა ახასიათებს ჰოლოკოსტის უარყოფას როგორც არამეცნიერულ და პროპაგანდისტულ საქმიანობას. ისინი აღნიშნავენ, რომ უარმყოფელნი ხშირად იგნორს უცხადებენ გამოკვლევების მეცნიერულ მეთოდებს და ხშირად აქვთ ანტისემიტური და ნეონაცისტური შეხედულებები. .
გაეროს გენერალურმა ასამბლეამ რეზოლუცია № 60/7-ში (2005 წლის 21 ნოემბერი), კენჭისყრის გარეშე, დაგმო ჰოლოკოსტის, როგორც ისტორიული მოვლენის სრული ან ნაწილობრივი უარყოფა. 2007 წლის 26 იანვარს, ჰოლოკოსტის მსხვერპლის ხსოვნის წინადღეს, გენერალურმა ასამბლეამ მიიღო რეზოლუცია № 61/255 ჰოლოკოსტის უარყოფა, რომელშიც დაგმო ჰოლოკოსტის, როგორც ისტორიული მოვლენის უარყოფა. არაერთ ქვეყანაში ჰოლოკოსტის საზოგადოდ უარყოფა კანონის დარღვევად ითვლება.
რევიზიონისტების არგუმენტები
თავიანთი თეზისების მხარდასაჭერად რევიზიონისტებს შემდეგი არგუმენტები მოჰყავთ:
დემოგრაფია
რევიზიონისტთა ნამუშევრებში დემოგრაფიული პრობლემა ცოტათი არის განხილული და თეორიის ერთ-ერთი ყველაზე სუსტი ადგილია. ეს განპირობებულია იმით, რომ რევიზიონისტებისთვის რთულია იპოვონ ახსნა, თუ სად გაქრა მილიონობით ებრაელი ევროპული კონტინენტიდან.
როგორც ამტკიცებს პაველ პოლიანი, პირველი სერიოზული ნამუშევარი ჰოლოკოსტის დემოგრაფიული მონაცემების კვლევასთან დაკავშირებით 1958 წელს, ამერიკელმა სოციოლოგმა ფრენკ ჰენკინსმა. ნამუშევარი გამოქვეყნდა ავტორის გარდაცვალების შემდეგ, 1983 წელს. ჰანკინსი არ უარყოფდა დაღუპულთა რაოდენობას, თუმცა, ამტკიცებდა, რომ 6 მილიონიანი მსხვერპლის დიდ ნაწილზე პასუხისმგებელია სტალინი და არა ჰიტლერი. როგორც პოლიანი წერს, არქივების გახსნის შემდეგაც კი ვერ მოხერხდა საბჭოთა კავშირში ანტი-ებრაული პოლიტიკის გატარების დამადასტურებელი დოკუმენტები. იგი ასევე აკრიტიკებს ჰენკინსს წყაროებით და აჩვენებს, თუ როგორ მივიდა ჰენკინსი არასწორ დასკვნამდე. მიუხედავად ამისა, ჰენკინსმა შექმნა ბაზა მომავალი უარმყოფელთათვის და ასევე აჩვენა გენოციდის მსხვერპლის დემოგრაფიული აღრიცხვის რეალური პრობლემები.
1983 წელს, ჰენკინსის წიგნის გამოსვლის შემდეგ, მწერალმა უოლტერ სენინგმა გამოსცა წიგნი აღმოსავლეთი ევროპის ებრაელების გაქრობა (აღმოსავლეთევროპული ებრაელობის გაქრობა). წიგნში მან დაწერა, რომ ევროპელი ებრაელების დიდმა ნაწილმა არალეგალურად, ოფიციალური სტატისტიკის შემოვლით მოახდინა ემიგრაცია საბჭოთა კავშირში, ამერიკის შეერთებულ შტატებში და პალესტინაში. ერთ-ერთმა უარმყოფელმა, არტურ ბატცმა განაცხადა, რომ ვითომ მოკლული ებრაელების დიდი ნაწილი გადარჩა, თუმცა, მოგვიანებით აღარ აღადგინა ურთიერთობა ომისამდელ ნათესავებთან.
მინი|გრაფიკი, რომელიც ასახავს ებრაული მოსახლეობის შესაძლო რიცხვს ჰოლოკოსტის გარეშე. სამი ზემოთა გრაფიკი არის შესაძლო სცენარი, ქვემოთა კი რეალური. წყარო – [[სერჯო დელა პერგოლა]]
რევიზიონისტების კრიტიკოსები ამახვილებენ ყურადღებას იმაზე, რომ დღემდე არ არის მოყვანილი რეალისტური ახსნა იმისი, თუ სად გადაასახლეს 5-6 მილიონი ებრაელი. კერძოდ, სენინგი თავის გამოთვლებში იყენებდა აბსოლოტურად ყალბ მონაცემებს და იგნორირებდა ოფიციალურ მონაცემებს. გარდა ამისა, გამოყენებული წყაროებიდან იგი იყენებდა მხოლოდ იმეებს, რომელიც მის თეორიას ადასტურებდა. დემოგრაფი სერჟო დელა პერგოლა თვლის, რომ ჰოლოკოსტის შედეგი იყო ებრაული მოსახლეობის მარტო ევროპაში კი არა, მთელ მსოფლიოში კატასტროფული შემცირება. იგი აღნიშნავს, რომ თუ 1939 წელს მსოფლიოში ებრაული მოსახლეობა შეადგენდა 0,75%-ს, XXI საუკუნის დასაწყისისთვის ებრაელები მსოფლიოს მოსახლეობის 0,23 %-ს წარმოადგენდნენ. მისი გამოთვლებით, ჰოლოკოსტის გარეშე მსოფლიოს ებრაული მოსახლეობა 1990 წლისთვის 20-31 მილიონი ადამიანი უნდა ყოფილიყო. სინამდვილეში, ეს ციფრი მხოლოდ 13 მილიონი იყო. .
ჰოლოკოსტის მკვლევარები ეყრდნობიან ებრაელების განადგურების არსებულ და ხელმისაწვდომ სტატისტიკას და დოკუმენტებს, რომლებიც Schutzstaffel-ის ორგანოებმა შეადგინეს. უარმყოფელნი კი ძირითადად იგნორირებენ გერმანულ დოკუმენტებს და ანგარიშებს, მათ შორის ორ ანგარიშს, რომელიც შეადგინა ჰიმლერის წარმომადგენელმა დოქტორმა რიხარდ კორხერმა. კოხერის მიხედვით, 1943 წლის 31 მარტისთვის ევროპაში ებრაული მოსახლეობა 4,5 მილიონი ადამიანით უნდა შემცირებულიყო. ჰოლოკოსტის მემორიალური მუზეუმის, იად ვა-შემის მიხედვით, 2010 წლის დეკემბრისთვის ჰოლოკოსტის 4 მილიონი მსხვერპლი იდენტიფიცირებულია.
დოკუმენტები განადგურებასთან დაკავშირებით
საყოველთაოდ მიღებული თვალსაზრისის მხარდამჭერები ამტკიცებენ, რომ ებრაელების განადგურების გეგმა არსებობდა და მესამე რაიხის უმაღლესი პირები ამასთან დაკავშირებით ერთგვაროვან განცხადებებს აკეთებდნენ. მაგალითად, გებელსის დღიურში ეწერა :
ნაცისტების გამოთვლებით, ევროპაში ცხოვრობდა 11 მილიონი ებრაელი, მათი 60 % კი 6,6 მილიონ ადამიანს.
ებრაელების მიზანმიმართულ და მასობრივ განადგურებაზე ანალოგიურ ერთგვაროვან განცხადებებს აკეთებდნენ ჰიტლერი, ჰიმლერი და სხვა უფრო დაბალი რანგის ჩინოვნიკები.
დოკუმენტი, რომელშიც ასახული იქნება ებრაელების მასობრივი განადგურების გეგმის მიღების ზუსტი თარიღი, არ არსებობს. მიუხედავად ამისა, ისტორიკოსთა ნაწილი დარწმუნებუია, რომ ამგვარი დოკუმენტი არსებობდა და მიღებული იყო 1941 წლის გაზაფხულში ან ზაფხულში. წიგნი ევროპეული ებრაულობის კატასტროფის ავტორები თვლიან, რომ ეს შეიძლებოდა ყოფილიყო ჰიტლერის საიდუმლო ზეპირი ბრძანება. ისინი ეყრდნობიან გერმანელ ისტორიკოს მარტინ ბროსცატს, რომელიც თავის წიგნ ჰიტლერის სახელმწიფოში იკვლევდა გერმანიის მმართველობის სისტემას. ამავე აზრზე არიან ისტორიკოსები ჰელმუტ კრაუზნიკი და ბროსცატი. ისინი თვლიან, რომ განადგურების დოკუმენტი გამოჩნდა უფრო გვიან ან საერთოდ არ არსებობდა, თუმცა, აღნიშნავენ, რომ ამგვარი პოზიცია სულაც არ ნიშნავს იმას, რომ ისინი უარყოფენ გერმანელების მიერ გატარებული ებრაელების მასობრივი გენოციდის პოლიტიკას. კრისტოფერ ბრაუნინგი თვლის, რომ გადასხლების თავდაპირველი გეგმის შეცვლა განადგურების გეგმებზე მოხდა 1941 წლის სექტემბერ-ოქტომბერში.
მასობრივ განადგურებაში ჰიტლერის პირადი ჩართულობა არ იწვევს ეჭვს ისტორიკოსთა უმრავლესობაშ. კერძოდ, საულ ფრიდლენდერს მაგალითად მოჰყავს აინზატცგრუპების პირადი ანგარიშები და 1942 წელს გაცემული ჰიტლერის პირდაპირი ბრძანება, სადაც იგი ითხოვდა უკრაინაში, როვნოს რაიონში მცხოვრები ებრაელების განადგურებას. გარდა ამისა, ანდერძში, რომელიც ფიურერმა თვითმკვლელობამდე 1 დღით ადრე, 1945 წლის 29 აპრილს დაწერა, ებრაელთა განადგურება მოხსენიებული იყო როგორც უდიდესი მომსახურება, რომელიც ნაციონალ-სოციალიზმმა კაცობრიობას გაუწია.
მოწმეთა ჩვენებების კრიტიკა
მოწმეთა ჩვენებების კრიტიკა, ისტორიკოსთა აზრით, რევიზიონისტული არგუმენტაციის ერთ-ერთი უძლიერესი მხარეა, რადგანაც გადარჩენილი პატიმრების ბევრი მონაყოლი სავსეა უზუსტობებით, გაზვიადებით და წინააღმდეგობებით.
რევიზიონისტი ფრიდრიხ ბრუკნერი წერს, რომ ოსვენცემში ებრაელების გაზის მოკვლით მოწმეები არაერთხელ ცვლიდნენ თავიანთ ჩვენებებს და აკეთებდნენ გასაოცარ განცხადებებს — მაგალითად, იმის თაობაზე, რომ კამერაში, რომლის ფართობიც 25 მ² იყო, 700-800 ადამიანი იმყოფებოდა (ანუ, 32 ადამიანი ერთ კვადრატულ მეტრზე, რაც ფიზიკურად შეუძლებელია).
თვითონ ნაცისტების აღიარებებს უარმყოფელნი თვლიან, რომ ისინი მიიღეს ომის შემდეგ, მუქარის და ტანჯვის წყალობით. გარდა ამისა, ჩვენებებს სრულად ფალსიფიცირებულსაც უწოდებენ ხოლმე.
სქოლიო
კატეგორია:ჰოლოკოსტის უარყოფა კატეგორია:შეთქმულების თეორია კატეგორია:ანტისემიტიზმი კატეგორია:ნეონაციზმი
ვალიადა
ვალიადა  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის კოსტერის კომარკის შემადგენლობაში. ფართობი — 61,5 კმ². მოსახლეობა — 3096 კაცი (2020 წ.).
სქოლიო
კატეგორია:ვალენსიის მუნიციპალიტეტები
ერებუნის ნაკრძალი
რესურსები ინტერნეტში
კატეგორია:სომხეთის ნაკრძალები
ანოსის ტბა
ანოსი (Lac Anosy) — ხელოვნური ტბა მადაგასკარში, დედაქალაქ ანტანანარივუში. თავდაპირველად მის ადგილზე ჭაობი იყო, თუმცა რადამა I-ის მმართველობის პერიოდში ტბით ჩანაცვლდა. ანოსი ააშენა მისიონერმა ჯეიმზ კემერონმა, რომელმაც ტბას გულის ფორმა მისცა. ტბის შუაგულში არის კუნძული, რომელიც ქალაქთან ყელით არის შეერთებული. კუნძულზე არის პირველ მსოფლიო ომში დაცემულთა მემორიალი — ოქს-მორტის მონუმენტი, რომელიც დაამზადეს მოქანდაკე ბარბერისმა და არქიტექტორმა პერინმა 1927 წელს. რადამა I-ის დროს კუნძულზე არსებობდა დენთის ქარხანა. მოგვიანებით იქ დედოფალ რავანამოლა I-ისთვის საზაფხულო რეზიდენცია აშენდა. ტბის ნაპირებთან იზრდება ჟაკარანდა, რომელიც ყვავილობს ოქტომბერ-ნოემბერში. გვხვდება დიდი თეთრი ყანჩა. 26 ივნისს ტბაზე აღინიშნება ეროვნული დღესასწაული — მადაგასკარის დამოუკიდებლობის დღე.
Songs of Experience (U2-ს ალბომი)
Songs of Experience — ირლანდიური როკ-ჯგუფ U2-ს მეთოთხმეტე სტუდიური ალბომი, რომელიც გამოვიდა 2017 წლის 1 დეკემბერს. მისი პროდიუსერები არიან ჯეკნაიფ ლი, რაიან ტედერი, სტივ ლილიუაიტი, ენდი ბარლოუ და ჯოლიონ თომასი. იგი არის ალბომ Songs of Innocence-ის გაგრძელება. განსხვავებით აღნიშნული დისკისგან, რომელიც კოლექტივის ახალგაზრდობას ეძღვნებოდა, Songs of Experience თემატურად არის ვოკალისტ ბონოს მიერ დაწერილი წერილების კოლექცია. პირადული ხასიათის ამ ტექსტებში ასახულია „ბრძოლა მოკვდავობასთან“, რომელიც ბონომ გადაიტანა დისკზე მუშაობისას.
Songs of Experience ბონომ პირველად აღნიშნა 2014 წელს Songs of Innocence-ის გამოსვლის დღეს. სიმღერებზე მუშაობა მან დაიწყო იმავე წლის ნოემბერში, როდესაც ველოსიპედით ავარიაში მოხვდა. ტურნეს Innocence + Experience Tour პერიოდში U2 ალბომს პორტატულ სტუდიაში იწერდა. სესიები განაგრძეს 2016 წელს, წლის ბოლოსთვის კი მასალაზე მუშაობა თითქმის დასრულდა. დაგეგმილი იყო Songs of Experience-ის მეოთხე კვარტალში გამოშვება, თუმცა გაერთიანებული სამეფოს ევროკავშირიდან გასვლის და აშშ-ის 2016 წლის საპრეზიდენტო არჩევნების ფონზე დასრულება კვლავ გადაიდო. ალბომის საერთო განწყობას მიენიჭა განსხვავებული ხასიათი. ბონომ ტექსტების ნაწილი უფრო პოლიტიზებული სახით გადაამუშავა. ვინაიდან დრო რჩებოდა, ჯგუფმა სიმღერები საკონცერტო და სტუდიური ჟღერადობისთვის მოამზადა. იგი დამატებით სხვადასხვა პროდიუსერულ მიდგომას და ხმის მიქსს იყენებდა.
კრიტიკოსების შეფასება
Songs of Experience კრიტიკოსებმა ძირითადად დადებითად შეაფასეს. Metacritic-ზე, რომელიც ქულებს ანიჭებს 100-ის ფარგლებში, მეინსტრიმული კრიტიკოსების მიმოხილვების მიხედვით, ალბომს აქვს 77 ქულა 4 მიმოხილვაზე დაყრდნობით.
სქოლიო
კატეგორია:U2-ს ალბომები კატეგორია:2017 წლის ალბომები კატეგორია:ალბომები ჯეკნაიფ ლის პროდიუსერობით კატეგორია:ალბომები სტივ ლილიუაიტის პროდიუსერობით კატეგორია:ალბომები რაიან ტედერის პროდიუსერობით კატეგორია:Island Records-ის ალბომები კატეგორია:Interscope Records-ის ალბომები